**Informasjon til lege vedrørende vaksinasjon mot hepatitt B**

Studenter ved bioingeniør, master jordmorfag og master i klinisk sjukepleie med spesialitetene anestesisykepleie, barnesykepleie, intensivsykepleie og operasjonssykepleie ved HVL blir anbefalt å oppsøke sin fastlege for vaksinering mot Hepatitt B i løpet av første semester.

Hepatitt B- vaksinering krever tre doser. Det skal gå minst 1 måned mellom 1. og 2. dose og minst 5 måneder mellom 2. og 3. dose. Det er også viktig å kontrollere nivået av Hepatitt B antistoff 1-3 måneder etter 3. vaksinedose. Vaksinen settes dypt i m.deltoideus med anafylaksiberedskap.

Forskrift om stønad til dekking av utgifter til viktige legemidler, og spesielt medisinsk utstyr («blåreseptforskriften») gir grunnlag for refusjon fra NAV/HELFO. Vaksinen skal bestilles fra Nasjonalt folkehelseinstitutt, og ikke hentes ut fra apotek. Dette er en forutsetning for refusjon av utgiftene til vaksinen.

Legen bestiller vaksinen fra Nasjonal folkehelseinstitutt på blå resept: Engerix-B inj. væske 20 mikrogram/ml, x-doser (x=1-3, holdbarhet minst 3 mnd.). Resepten merkes «Til preeksponeringsprofylakse». Reseptens felt for refusjon merkes med § 4, punkt 3, indikasjonsgruppe E. Nasjonalt folkehelseinstitutt sendes regning direkte til HELFO.

Nasjonalt folkehelseinstitutt Divisjon for smittevern Postboks 4404 Nydalen 0403 Oslo Bestilling av vaksine på fax: 21 07 70 12

Mer utfyllende informasjon om vaksinering og regelverk er å finne i rundskriv I-2/2011 «Endrede retningslinjer for immunisering mot hepatitt A og B som refunderes av Folketrygden» gitt av Helse- og omsorgsdepartementet 1. juli 2011.